open-index/open-wikipedia-markdown huggingface dataset:
Οδυσσέας Δημητρίου

Ο **Οδυσσέας Δημητρίου** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λάρνακας εκλεγμένος με το ΔΗΚΟ.

## Βιογραφικά στοιχεία
Ο Οδυσσέας Δημητρίου γεννήθηκε στον Άγιο Φώτιο το 1951. Ομιλεί, πέρα από την ελληνική, την αγγλική γλώσσα. Σπούδασε φυσικοθεραπεία, τεχνική ορθοπεδική και νομική. Εργάζεται ως φυσικοθεραπευτής και δικηγόρος.

## Πολιτική διαδρομή
Εξελέγη βουλευτής στις βουλευτικές εκλογές 1985 στην Εκλογική Περιφέρεια Λάρνακας με το ΔΗΚΟ για την Ε΄ Κοινοβουλευτική Περίοδο.

Διεκδίκησε επανεκλογή στις βουλευτικές εκλογές του 1991 αλλά δεν εξελέγη. Ωστόσο, επειδή το 1993 ο βουλευτής εκλογικής περιφέρειας Λάρνακας του ΔΗΚΟ, Κώστας Ηλιάδης, διορίστηκε Υπουργός Άμυνας στην κυβέρνηση Γλαύκου Κληρίδη, ο Οδυσσέας Δημητρίου ανέλαβε καθήκοντα βουλευτή ως πρώτος επιλαχών στις 4 Μαρτίου 1993, για την ΣΤ΄ Κοινοβουλευτική Περίοδο.

Το 2010 διορίστηκε πρόεδρος του διοικητικού συμβουλίου του Κυπριακού Οργανισμού Διαχείρισης Αποθεμάτων Πετρελαιοειδών.

## Παραπομπές


## Πηγές
* 

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Λάρνακας
Κατηγορία:Κύπριοι δικηγόροι
Κατηγορία:Βουλευτές Ε΄ Κοινοβουλευτικής Περιόδου (Κύπρος)
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Κάναλος Αιτωλοακαρνανίας

*Για συνώνυμο οικισμό στην Ελλάδα δείτε το λήμμα: [[Κάναλος Μεσσηνίας]]*

Ο **Κάναλος** είναι οικισμός της Κεχρινιάς στην Περιφερειακή Ενότητα Αιτωλοακαρνανίας, ο οποίος βρίσκεται ανατολικά της λίμνης Αμβρακίας, σε απόσταση 21 χλμ. ΝΑ. από την Αμφιλοχία και 6 χλμ. ΝΑ. από την Κεχρινιά. Επίσημα αναφέρεται για πρώτη φορά το 2001 να ανήκει στην τότε κοινότητα Κεχρινιάς. Σύμφωνα με το σχέδιο Καλλικράτης, μαζί με τους οικισμούς Κεχρινιά , Κομποθέκλα, Μακρυχώρια, Άγιοι Θεόδωροι και Φαλαγγιάς αποτελούν την Τοπική Κοινότητα Κεχρινιάς που ανήκει στη Δημοτική Ενότητα Αμφιλοχίας του Δήμου Αμφιλοχίας και σύμφωνα με την απογραφή του 2011 έχει πληθυσμό 59 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Χρήστος Ζαχαράκις

Ο **Χρήστος Ζαχαράκης** (28 Ιουλίου 1939 - 3 Δεκεμβρίου 2023) ήταν Έλληνας διπλωμάτης και πολιτικός. Στα χρόνια της Μεταπολίτευσης, υπηρέτησε σε κρίσιμες θέσεις, επί κυβερνήσεων τόσο του ΠΑΣΟΚ όσο και της ΝΔ: πρέσβης στη Λευκωσία, την Ουάσινγκτον και το Λονδίνο, γενικός γραμματέας του Υπουργείου Εξωτερικών και μόνιμος αντιπρόσωπος της Ελλάδας στον ΟΗΕ. Από το 1999 έως το 2004 διατέλεσε ευρωβουλευτής της ΝΔ.

Ήταν κυρίως γνωστός για τις πολύ σκληρές θέσεις του στα ελληνοτουρκικά και το Κυπριακό, καθώς και για τη λόγια, «καθαρευουσιάνικη» γλώσσα που χρησιμοποιούσε, για την οποία τον πείραζε ο Ανδρέας Παπανδρέου, ο οποίος όμως τον εκτιμούσε ιδιαίτερα.

## Βιογραφικό
Γεννήθηκε το 1939 στην Αθήνα, με καταγωγή από το Ρέθυμνο. Σπούδασε στη Νομική Σχολή του Πανεπιστημίου Αθηνών, από την οποία αποφοίτησε το 1962 και συνέχισε τις σπουδές του στο Βέλγιο, αποκτώντας μεταπτυχιακό δίπλωμα στο Διεθνές Δίκαιο από το Πανεπιστήμιο των Βρυξελλών.

Εισήλθε στη Διπλωματική Υπηρεσία του Υπουργείου Εξωτερικών το 1964. Μετά από 15ετή επαγγελματική διαδρομή σε διάφορες θέσεις πρεσβευτικών και προξενικών αρχών, τοποθετήθηκε πρέσβης της Ελλάδας στη Λευκωσία το 1979, όπου παρέμεινε για επτά συνεχόμενα έτη, μέχρι το 1986. Στη συνέχεια, ορίστηκε μόνιμος αντιπρόσωπος στο ΝΑΤΟ (1986-89) και πρέσβης στην Ουάσιγκτον (1989-93). Επέστρεψε στην Αθήνα το 1993, αφού είχε, εν τω μεταξύ, διαπραγματευτεί την Ελληνο-Αμερικανική Αμυντική Συμφωνία (DECA) του 1990. Ανέλαβε τη γενική γραμματεία του Υπουργείου Εξωτερικών μέχρι το 1994. Κατά την πενταετία 1994-99 διατέλεσε μόνιμος αντιπρόσωπος της Ελλάδας στον ΟΗΕ, όπου διαπραγματεύτηκε την Ενδιάμεση Συμφωνία του 1995 με την τότε Πρώην Γιουγκοσλαβική Δημοκρατία της Μακεδονίας. 

Την άνοιξη του 1999 ορίστηκε πρέσβης στο Λονδίνο, αλλά λίγο αργότερα παραιτήθηκε, για να τοποθετηθεί στο Ευρωψηφοδέλτιο της Νέας Δημοκρατίας. Χρημάτισε ευρωβουλευτής από το 1999 έως το 2004, ενώ διατέλεσε και αντιπρόεδρος της Επιτροπής Εξωτερικών Υποθέσεων, Δικαιωμάτων του Ανθρώπου, Κοινής Ασφάλειας και Αμυντικής Πολιτικής του Ευρωπαϊκού Κοινοβουλίου.

Το 2008 εξέδωσε το αυτοβιογραφικό βιβλίο «Άκρως απόρρητο - ειδικού χειρισμού: Κατάθεση μνήμης και στοχασμών 1979-2004»,  για το οποίο ανέφερε ότι «καλύπτει αρκετά λεπτομερειακά το οδοιπορικό της εικοσάχρονης δημόσιας ζωής μου στο ύπατο υπηρεσιακό αξίωμα του πρέσβεως της Ελλάδος και –πολύ συνοπτικότερα– της πενταετούς θητείας μου στο λιγότερο ύπατο –και συνειδητά ευτελισμένο στη χώρα μας– πολιτικό αξίωμα του Έλληνος ευρωβουλευτού.»

Είχε τιμηθεί, μεταξύ άλλων διακρίσεων, με τον Μεγαλόσταυρο του Τάγματος του Φοίνικα και τον Μεγαλόσταυρο του Τάγματος της Κυπριακής Δημοκρατίας, καθώς και με βραβείο της Ακαδημίας Αθηνών για το έργο του σχετικά με την έντυπη χαρτογραφία του ελληνικού χώρου.

Απεβίωσε στις 3 Δεκεμβρίου 2023 σε ηλικία 84 ετών 

## Παραπομπές


Κατηγορία:Έλληνες διπλωμάτες
Κατηγορία:Ευρωβουλευτές εκλεγμένοι με τη Νέα Δημοκρατία
Κατηγορία:Ευρωβουλευτές της Ελλάδας εκλεγμένοι την περίοδο 1999-2004
Δημήτρης Καραντζάς

Ο **Δημήτρης Καραντζάς** είναι Έλληνας σκηνοθέτης.

## Βιογραφία
Γεννήθηκε το 1987 στην Αθήνα. Έχει φοιτήσει στη δραματική σχολή «Εμπρός-θέατρο εργαστήριο» και στο τμήμα Επικοινωνίας και Μέσων Μαζικής Ενημέρωσης του Πανεπιστημίου Αθηνών.

Ξεκίνησε να σκηνοθετεί θεατρικές παραστάσεις το 2008, όταν και παρουσίασε το δικό του έργο *Χιόνι στο στόμα*. Έκτοτε έχει σκηνοθετήσει έργα του Ίψεν, του Τσέχοφ, του Σαίξπηρ, της Βιρτζίνια Γουλφ, του Τόμας Μπέρνχαρντ, του Ευριπίδη, του Έντεν φον Χόρβατ, του Πιραντέλλο, του Αριστοφάνη και άλλων.

Παραστάσεις του έχουν ανέβει στο Festival d Avignon- 78th edition (Αβινιόν), Gulbenkian Foundation (Λισαβόνα), NationalTheatret (Όσλο), Le Lieu Unique (Νάντη). Συμμετείχε ως προσκεκλημενος του Kunsten Festival des arts (Βρυξέλλες) στο Residence and reflections project και επισης ήταν υποψήφιος για το 14ο Ευρωπαϊκό Βραβείο «Νέες Θεατρικές Πραγματικότητες». Την χρόνια 2018-19 τιμήθηκε με την υποτροφία του ιδρύματος Ωναση (ONASSIS AIR PILOT FELLOW) στο πλαίσιο του προγράμματος υποτροφιών για επαγγελματική εξέλιξη.

Έχει διδάξει στο Τμήμα Σκηνοθεσίας του Εθνικού Θεάτρου, στην Ανώτερη Ιδιωτική Δραματική σχολή του ΔΗΠΕΘΕ Πάτρας και στην Ανώτερη Ιδιωτική δραματική σχολή «Δήλος». 
## Θεατρογραφία - Σκηνοθεσία

## Θεατρογραφία

## Παραπομπές


Κατηγορία:Έλληνες σκηνοθέτες θεάτρου
Ιωάννης Αργυρόπουλος (υπουργός)

Ο **Ιωάννης Αργυρόπουλος** (1851 - 1939) ήταν Έλληνας καθηγητής στη Σιδηροδρομική και Μεταλλουργία στο Πολυτεχνείο και μεταλλειολόγος μηχανικός που συμμετείχε σε πληθώρα έργων ανά την Ελλάδα.

## Βιογραφικά στοιχεία

Γεννήθηκε στην Αθήνα και φοίτησε σε σχολεία στην Αθήνα και το Παρίσι. Σπούδασε μεταλλειολόγος μηχανικός στην Ecole Nationale Superieure des Mines, από το οποίο αποφοίτησε το 1876, και συμπλήρωσε τις σπουδές του στη Σορβόννη. Μετά την επιστροφή του στην Ελλάδα εργάστηκε ως μεταλλειολόγος στα μεταλλεία του Λαυρίου, της Σίφνου και της Εύβοιας. Εν συνεχεία, το 1885, εισήλθε στην υπηρεσία Δημοσίων Έργων του ελληνικού κράτους συμμετέχοντας σε έργα όπως η κατασκευή της διώρυγας της Κορίνθου και οι σιδηρόδρομοι της Πελοποννήσου και του Πειραιά. Προήχθη στη θέση του διευθυντή του υπουργείου συγκοινωνιών, στην οποία παρέμεινε μέχρι το 1923.

Παράλληλα ακολούθησε ακαδημαϊκή καριέρα αναλαμβάνοντας καθηγητής στην έδρα της Σιδηροδρομικής (1889 - 1908) και της Μεταλλουργίας (1908 - 1923) στο ΕΜΠ. Για μικρό χρονικό διάστημα υπηρέτησε ως Υπουργός Συγκοινωνιών στην κυβέρνηση Λάμπρου.

Απεβίωσε στην Αθήνα.

## Παραπομπές


Κατηγορία:Έλληνες υπουργοί Συγκοινωνιών
Κατηγορία:Μέλη Εθνικού Μετσόβιου Πολυτεχνείου
Δημήτριος Διαμαντίδης

Ο **Δημήτριος Διαμαντίδης** (1871 - 1926) ήταν Έλληνας πολιτικός μηχανικός και πολιτικός.

## Βιογραφικά στοιχεία

Ήταν γιος του Αναστασίου Διαμαντίδη, εργαζόμενου στην βιομηχανία Αγαθοκλή στη Στυλίδα και συγγενή της οικογένειας Αγαθοκλή. Σπούδασε πολιτικός μηχανικός και εργάστηκε ως επιβλέπων μηχανικός στην κατασκευή του λιμανιού Στυλίδας την περίοδο 1896 - 1898 και διευθυντής των Θεσσαλικών Σιδηροδρόμων. Παράλληλα ως υπουργός συγκοινωνιών συνέβαλε καθοριστικά στην επέκταση του λιμανιού. Για την προσφορά του αυτή το δ.σ. του δήμου ονόμασε προς τιμήν του την κεντρική πλατεία με το όνομά του. Υπήρξε επίσης μέλος του δ.σ. της εταιρείας Κέκρωψ, η οποία ανέλαβε την σχεδίαση της κηπούπολης του Παλαιού Ψυχικού και την πώληση των οικοπέδων, και ένας εκ των βασικότερων συντελεστών του εγχειρήματος. Σήμερα μια από τις κεντρικότερες οδούς της περιοχής φέρει το όνομά του.

Υπήρξε στενός συνεργάτης του Ελευθερίου Βενιζέλου, στην κυβέρνηση του οποίου διετέλεσε πρώτος υπουργός συγκοινωνιών (1912 - 1915) καθώς και στην κυβέρνηση που σχημάτισε μετά τις εκλογές του Μαΐου 1915, κατά τις οποίες εξελέγη βουλευτής Αττικής και Βοιωτίας.

Απεβίωσε στην Αθήνα.

## Παραπομπές

Κατηγορία:Έλληνες υπουργοί Συγκοινωνιών
Κατηγορία:Έλληνες πολιτικοί μηχανικοί
Κατηγορία:Βουλευτές Αττικοβοιωτίας
Μώραλης

Το ελληνικό επώνυμο **Μώραλης** μπορεί να αναφέρεται στα εξής πρόσωπα:

* Γιάννης Μώραλης (γενν. 1968), πρόεδρος της Super League (2012-2014), δήμαρχος Πειραιά (2014-σήμερα), πρόεδρος της Π.Α.Ε. Ολυμπιακός (2017-σήμερα) και επιχειρηματίας
* Πέτρος Μώραλης (1936-1992), συνιδρυτικό μέλος και βουλευτής του ΠΑΣΟΚ, καθηγητής φιλολογίας και πατέρας του Γιάννη Μώραλη

Κατηγορία:Ελληνικά επώνυμα
Κόμμα Ανεξάρτητων και Προσφύγων

Το **Κόμμα Ανεξαρτήτων και Προσφύγων** ήταν πολιτικό κόμμα στην Ελλάδα, το οποίο έδρασε κατά την διάρκεια του δεύτερου μισού της δεκαετίας του 1920.

## Ιστορία
Το κόμμα συμμετείχε στις βουλευτικές εκλογές του 1926, όπου έλαβε το 1.8% των ψήφων και κέρδισε 2 έδρες. Ωστόσο, οι εκλογές του 1926 ήταν οι μοναδικές εκλογές στις οποίες συμμετείχε.

## Παραπομπές


## Πηγές
*  

Κατηγορία:Πρώην πολιτικά κόμματα στην Ελλάδα
Διαδικασία του Νταβός

Η **διαδικασία του Νταβός** ήταν το όνομα που δόθηκε στην διαδικασία συμφιλίωσης μεταξύ Ελλάδας και Τουρκίας, η οποία έλαβε χώρα το 1988 και συμμετέχοντες ήταν ο Ανδρέας Παπανδρέου και ο τούρκος πρωθυπουργός Τουργκούτ Οζάλ. Η συνάντηση τους έλαβε χώρα στο περιθώριο των εργασιών του Παγκοσμίου Οικονομικού Φόρουμ στο Νταβός της Ελβετίας.

## Πηγές

* Mehmet Ali Birand, "Turkey and the 'Davos Process': Experiences and Prospects", *The Greek-Turkish Conflict in the 1990s*, pp 27–39.

Κατηγορία:Ελληνοτουρκικές σχέσεις
Κατηγορία:Νεότερη ελληνική ιστορία
Μητρόπολη (Εύβοια)

Η **Μητρόπολη** () ήταν μια πόλη στην αρχαία Εύβοια της στερεάς Ελλάδας. Το όνομα και η ύπαρξη της πόλης τεκμηριώνεται σε γραπτό του Στέφανου του Βυζάντιου. Ωστόσο η θέση της πόλης είναι άγνωστη.

## Παραπομπές

Κατηγορία:Πόλεις της αρχαίας Ευβοίας
Πρεσβεία της Μολδαβίας (Αθήνα)

Η **Πρεσβεία της Μολδαβίας** στην Αθήνα () είναι η διπλωματική αποστολή της Μολδαβίας στην Ελλάδα. Σημερινός πρέσβης Μολδαβίας στην Ελλάδα είναι ο Μιχάι Μπαλάν. 

## Παραπομπές

## Εξωτερικοί σύνδεσμοι

* Πρεσβεία της Μολδαβίας στην Ελλάδα, στην ιστοσελίδα του Μολδαβικού υπουργείου εξωτερικών (στα ρουμάνικα)

Κατηγορία:Διπλωματικές αποστολές στην Ελλάδα
Κατηγορία:Πολιτική της Μολδαβίας
Κουτουλμίς

Ο **Κουτουλμίς** ήταν Τούρκος πρίγκιπας, που έζησε τον 11ο αιώνα και ήταν μέλος του Οίκου των Σελτζούκων. Ο γιος του Σουλεϊμάν ιμπν Κουτουλμίς ίδρυσε το Σουλτανάτο του Ρουμ. Ο Κουτουλμίς ήταν γιος του Αρσλάν Ισραήλ και εξάδελφος του Τογκρούλ-Μπεγκ. Όταν βρισκόταν στην υπηρεσία του Τογκρούλ-Μπεγκ, έπαιξε σημαντικό ρόλο στις κατακτήσεις των Σελτζούκων, νικώντας τους Βυζαντινούς (1046). Υποστήριξε την επανάσταση εναντίον του Τογκρούλ και στη *"μάχη του Ντάμγκαν"* (1063) αμφισβήτησε την διαδοχή του θρόνου από τον ανιψιό εκείνου Αλπ Αρσλάν. 

Ο ιστορικός Αλι Ιμπν Αλ-Άτιρ (1160 - 1233) αναφέρει ότι ο Κουτουλμίς ήταν μεγάλος γνώστης της αστρολογίας. Ο γιος του Σουλεϊμάν αναγνωρίστηκε σουλτάνος του Ρουμ από τον Μαλίκ Σαχ Α΄ σουλτάνο των Σελτζούκων (1084). Το όνομα *"Κουτουλμίς"* ήταν ένα σπάνιο Τουρκικό όνομα· από τότε καθιερώθηκε για να τιμήσει την μνήμη του.

## Παραπομπές
 		


## Πηγές
*Martin Sicker, The Islamic World in Ascendancy: From the Arab Conquests to the Siege of Vienna, (Greenwood Publishing, 2000)
*Institutionalisation of Science in the Medreses of pre-Ottoman and Ottoman Turkey, Ekmeleddin Ihsanoglu, Turkish Studies in the History and Philosophy of Science, Ed. Gürol Irzik and Güven Güzeldere, (Springer, 2005)
*Köprülü, Mehmed Fuad. The Seljuks of Anatolia: their history and culture according to local Muslim sources. Salt Lake City, Utah: Univ. of Utah Press,(1992)

Κατηγορία:Πρόσωπα του Σουλτανάτου του Ρουμ
Βασίλης Μπράβος

Ο **Βασίλης Μπράβος** (1912-24 Δεκεμβρίου 1947) ήταν Έλληνας κομμουνιστής.

Γεννήθηκε το 1912  στο Μελιγαλά της Μεσσηνίας. Έγινε στέλεχος του ΚΚΕ και τον καιρό της κατοχής του ΕΛΑΣ και της ΟΠΛΑ. Διετέλεσε λαϊκός επίτροπος στο ανταρτοδικείο που δίκασε το δωσίλογο δήμαρχο Καλαμάτας το Σεπτέμβριο του 1944 και, μαζί με τον επίσης δικηγόρο Γιάννη Καραμούζη, επικεφαλής της επιτροπής που οργάνωσε τις εκτελέσεις μετά τη μάχη του Μελιγαλά. Το 1945 στάλθηκε από το ΚΚΕ στην Γιουγκοσλαβία και συγκεκριμένα στο Μπούλκες, όπου παρέμεινε ως τον Ιούλιο του 1947, όταν είχε ξεκινήσει ο εμφύλιος. Ως μέλος μιας 15μελούς αποστολής Πελοποννήσιων στελεχών του ΚΚΕ, ανάμεσα στους οποίους και ο Κώστας Κανελλόπουλος, στάλθηκε στην Πελοπόννησο για να αναλάβει πολιτικός επίτροπος της 3ης Μεραρχίας του ΔΣΕ. Μαζί με το Λάκωνα δικηγόρο Γκίκα Φράγκο συνελήφθησαν από τη Χωροφυλακή καθ' οδόν προς την Πελοπόννησο στα Πεντεόρια της Φωκίδας, βασανίστηκαν και αποκεφαλίστηκαν στις 24 Δεκεμβρίου 1947. Την επομένη τα σώματά τους τάφηκαν στην Αγία Ευθυμία Φωκίδας.

## Υποσημειώσεις

Κατηγορία:Έλληνες κομμουνιστές
Κατηγορία:Ιστορία του Κομμουνιστικού Κόμματος Ελλάδας
Κατηγορία:Μέλη του ΕΛΑΣ
Κατηγορία:Μέλη της ΟΠΛΑ
Κατηγορία:Μαχητές του Δ.Σ.Ε
Qatar Athletic Super Grand Prix

Το **Qatar Athletic Super Grand Prix** είναι μία ετήσια συνάντηση στίβου, που διεξάγεται στο Στάδιο Σουχέιν μπιν Χαμάντ στη Ντόχα του Κατάρ. Παλιά ήταν ένα από τα 5 μίτινγκ του IAAF Super Grand Prix, τώρα είναι ένα από τα 14 μίτινγκ του IAAF Diamond League. Διοργανώθηκε πρώτη φορά το 1997. Το 2019, το μίτινγκ μεταφέρθηκε στο Διεθνές Στάδιο Καλίφα.

## Ρεκόρ συνάντησης

### Άνδρες

### Γυναίκες

## Παραπομπές


Κατηγορία:IAAF Diamond League
Κατηγορία:Αθλητισμός στο Κατάρ
Αλεξανδρινή της Πρωσίας

Η **Αλεξανδρινή** (γερμ. *Alexandrine von Preußen*, 23 Φεβρουαρίου 1803 - 21 Απριλίου 1892) του Οίκου των Χοεντσόλλερν ήταν πριγκίπισσα της Πρωσίας και μετέπειτα μεγάλη δούκισσα του Μεκλεμβούργου-Σβερίν.

## Βιογραφία
Η *Φρειδερίκη Βιλελμίνη Αλεξανδρινή Μαρία Ελένη* γεννήθηκε στις 23 Φεβρουαρίου 1803 στο Βερολίνοκαι ήταν το έβδομο παιδί και η τέταρτη κόρη του Φρειδερίκου Γουλιέλμου Γ΄ της Πρωσίας και της Λουίζας, κόρης του Καρόλου Β΄ του Μεκλεμβούργου-Στρέλιτς.

Στις 25 Μαΐου 1822 η Αλεξανδρινή παντρεύτηκε τον Παύλο Φρειδερίκο του Μεκλεμβούργου-Σβερίν. Ο γάμος τους γενικά θεωρήθηκε δυστυχισμένος. Ο Παύλος Φρειδερίκος ήταν στρατιωτικός που δεν είχε χρόνο και ενδιαφέρον για τη γυναίκα και την οικογένειά του.

Η Αλεξανδρινή, αντιθέτως, ήταν μια αφοσιωμένη μητέρα που μεγάλωσε με τρυφερότητα τα παιδιά της και καλλιέργησε ενεργά τις πολιτιστικές τους επιδιώξεις. Η ίδια η Αλεξανδρινή ήταν πολύ καλλιεργημένη, αλλά περιγράφηκε επίσης ως μια στερεοτυπική απομακρυσμένη Γερμανίδα πριγκίπισσα. Δεν θεωρήθηκε διανοούμενη, αλλά παρακολουθούσε ακαδημαϊκές διαλέξεις και διάβαζε πολλά βιβλία.

Η Αλεξανδρινή πέθανε στις 21 Απριλίου 1892 σε ηλικία 89 ετών στο Σβερίν του Μεγάλου Δουκάτου του Μεκλεμβούργου-Σβερίν.

## Οικογένεια
To 1822 η Αλεξανδρινή παντρεύτηκε τον Παύλο Φρειδερίκο του Μεκλεμβούργου-Σβερίν. Απέκτησαν 3 παιδιά:
*το Φρειδερίκο Φραγκίσκο Β΄ (1823 - 1883), παντρεύτηκε (1) την Αυγούστα Ρόυς του Κέστριτς. Απέκτησαν 6 παιδιά; (2) την Άννα της Έσσης & του Ρήνου. Απέκτησαν 1 παιδί; (3) τη Μαρία του Σβάρτσμπουρκ-Ρούντολστατ. Απέκτησαν 4 παιδιά.
*τη *Λουίζα* Μαρία Ελένη (1824 - 1859), παντρεύτηκε τον Ούγκο του Βίνντις-Γκρετς. Απέκτησαν 4 παιδιά.
*το Γουλιέλμο (1827 - 1879), παντρεύτηκε την Αλεξανδρινή της Πρωσίας. Απέκτησαν 1 παιδί.

## Πρόγονοι


## Τίτλοι
*23 Φεβρουαρίου 1803 – 25 Μαΐου 1822: *Η Βασιλική Υψηλότητα* Πριγκίπισσα Αλεξανδρινή της Πρωσίας
*25 Μαΐου 1822 – 1 Φεβρουαρίου 1837: *Η Βασιλική Υψηλότητα* Η Κληρονομική Μεγάλη Δούκισσα του Μεκλεμβούργου-Σβερίν
*1 Φεβρουαρίου 1837 – 7 Φεβρουαρίου 1842: *Η Βασιλική Υψηλότητα* Η Μεγάλη Δούκισσα του Μεκλεμβούργου-Σβερίν
*7 Φεβρουαρίου 1842 – 21 Απριλίου 1892: *Η Βασιλική Υψηλότητα* Η Χήρα Μεγάλη Δούκισσα του Μεκλεμβούργου-Σβερίν

## Παραπομπές


* Jürgen Borchert: *Alexandrine. Die Königin von Mecklenburg. Aus dem Leben einer preußischen Prinzessin.* Demmler Verlag GmbH, Schwerin 2000. ISBN 3-910150-29-2
* *Neuestes Damen-Conversations-Lexikon: ein Inbegriff des Gesammtwissens für die Frauenwelt.* Band 1. Rossberg, 1856, S. 53. (Digitalisat)
* Alexandrine von Mecklenburg-Schwerin
* http://www.landtag-mv.de/files/original/galerie_vom_23.01.2006_17.28.47/Alexandrine.pdf
* Originalbriefe der Großherzogin Alexandrine

## Εξωτερικοί σύνδεσμοι

Κατηγορία:Οίκος των Χοεντσόλερν
Κατηγορία:Οίκος του Μεκλεμβούργου
Κατηγορία:Πρώσοι ευγενείς
Κατηγορία:Πριγκίπισσες της Πρωσίας
Κατηγορία:Γερμανίδες δούκισσες
Φιλελεύθερον Προσφυγικόν Κόμμα

Το **Φιλελεύθερον Προσφυγικόν Κόμμα** ήταν πολιτικό κόμμα στην Ελλάδα. Έδρασε κατά το δεύτερο μισό της δεκαετίας του 1920. Αρχηγός του κόμματος ήταν ο Θεμιστοκλής Σοφούλης, ο οποίος είχε διατελέσει πρωθυπουργός για μικρό διάστημα το 1924.  

## Ιστορία
Το κόμμα συμμετείχε στις βουλευτικές εκλογές του 1926. Στις εκλογές του 1926 κέρδισε 13.798 ψήφους (1.44% των συνολικών ψήφων) και 4 έδρες , δύο εκ των οποίων στη Σάμο (ιδιαίτερη πατρίδα του Σοφούλη), μία στη Λέσβο και μια στην Πέλλα. Ουσιαστικά στις τρεις αυτές περιφέρειες το κόμμα έλαβε το σύνολο σχεδόν των ψήφων του, ενώ σε όλες τις υπόλοιπες λιγότερες από 1.000, αποτυγχάνοντας να εκφράσει τον πολυπληθή προσφυγικό πληθυσμό, που πρωτίστως εκφράστηκε μέσα από την Ενωση Φιλελευθέρων. Οι εκλογές του 1926 ήταν οι μοναδικές στις οποίες συμμετείχε το κόμμα.

## Παραπομπές


## Πηγές
*  

Κατηγορία:Πρώην πολιτικά κόμματα στην Ελλάδα
Κόκκινη Γέφυρα (συνοριακή)

Η **Κόκκινη Γέφυρα** ( . ) είναι μία διασυνοριακή οδική γέφυρα μεταξύ των χωρών Γεωργία και Αζερμπαϊτζάν, που συνδέει την Τιφλίδα με την Γκαντζά. Η τοξωτή γέφυρα που διασχίζει τον ποταμό Χράμι είναι κατασκευασμένη από κόκκινα τούβλα, βρίσκεται στην περιοχή της ουδέτερης ζώνης μεταξύ των συνοριακών φυλακίων και αποτελεί σημείο διέλευσης των συνόρων. Χτίστηκε ως επί το πλείστον κατά τον 17ο αιώνα. Η Κόκκινη γέφυρα χρησιμοποιούταν καθημερινά μέχρι το 1998, που περατώθηκε η κατασκευή μιας νέας και αρκετά μεγαλύτερης γέφυρας στο πλαίσιο των έργων του TRACECA (Διάδρομος μεταφορών Ευρώπη-Καύκασος-Ασία).

## Ιστορία
Σε αυτήν την τοποθεσία, σε απόσταση 95 μ. από την Κόκκινη γέφυρα, υπήρχε μία παλαιότερη γέφυρα του 12ου αιώνα που διέσχιζε τον ποταμό Χράμι. Από την αναφερόμενη ως «Σπασμένη γέφυρα» έχουν διασωθεί τα ερείπιά της στις δύο ανάντι όχθες του ποταμού.

Η Κόκκινη γέφυρα κατασκευάστηκε περί το 1647, επί βασιλείας του Βασιλιά Ρόστομ της Γεωργίας. Ήταν μεγάλης σημασίας για την οικονομική και πολιτική ανάπτυξη της Γεωργίας.

Η περιοχή της γέφυρας έχει αποτελέσει πεδίο μαχών και συγκρούσεων. Την 7η Σεπτεμβρίου 1795 ένας μεγάλος στρατός του Αγά Μοχάμεντ Χαν Κατζάρ αντιμετώπισε στη γέφυρα 200 στρατιώτες του Ηράκλειου Β' της Γεωργίας. Οι υπερασπιστές της γέφυρας αναγκάστηκαν να υποχωρήσουν.

Τον Φεβρουάριο του 1921 στην Κόκκινη γέφυρα συγκρούστηκαν οι αγωνιστές της Δημοκρατίας της Γεωργίας με μονάδες του Κόκκινου στρατού. Οι σοβιετικοί κατέλαβαν την γέφυρα και επιτέθηκαν στην Τιφλίδα.  

Καθ 'όλη τη δεκαετία του 1990 υπήρχε μια μεγάλη αγορά στην ουδέτερη ζώνη  που τη λειτουργούσαν Αζερμπαϊτζάνοι από την περιοχή Μαρνεύλι της Γεωργίας. Την άνοιξη του 2006 οι Γεωργιανοί έκλεισαν την αγορά στο πλαίσιο της εκστρατείας κατά της λαθρεμπορίας.

Το 2012 με Προεδρικό διάταγμα η Κόκκινη γέφυρα αναγνωρίστηκε ως Αμετακίνητο Μνημείο Πολιτιστικής Κληρονομιάς της Γεωργίας.

## Περιγραφή
Η γέφυρα έχει συνολικό μήκος 175 μ., ύψος 10-12 μ., και το πλάτος της είναι 4,3 μ. στη μέση και 11,7 μ. στα άκρα. Η τοξωτή γέφυρα έχει 4 καμάρες που χωρίζονται με το σχήμα: 8,2 + 16,1 + 8 + 26,1 μ. Είναι κατασκευασμένη από κόκκινα τούβλα διαστάσεων 22 x 22 x 4 εκ.

Μεταξύ των πυλώνων της γέφυρας είχαν χτιστεί δύο καραβανσεράι, με συνολική έκταση δωματίων 300 τ.μ.

## Παραπομπές


Κατηγορία:Γέφυρες στο Αζερμπαϊτζάν
Κατηγορία:Γέφυρες στη Γεωργία
Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Κατηγορία:Διεθνείς γέφυρες
Κατάφουρκο Αιτωλοακαρνανίας

Το **Κατάφουρκο** αποτελεί παραθαλάσσιο χωριό της Περιφερειακής Ενότητας Αιτωλοακαρνανίας το οποίο βρίσκεται στα βόρεια όρια της Αιτωλοακαρνανίας με την Περιφερειακή Ενότητα Άρτας. Είναι κτισμένο στα  ανατολικά παράλια του Αμβρακικού κόλπου και σε απόσταση 16,5 χλμ. βόρεια από την Αμφιλοχία. Ανατολικά του χωριού περνάει η Ιόνια Οδός ενώ μέσα από αυτό η ΕΟ Αγρινίου - Άρτας. Ως οικισμός αναφέρεται πρώτη φορά το 1928 με το όνομα *Κάφορκο* να προσαρτάται στην τότε κοινότητα Πατιοπούλου. Το 1940 διορθώθηκε σε Κατάφουρκο. Σύμφωνα με το σχέδιο Καλλικράτης ανήκει στην Τοπική Κοινότητα Ανοιξιάτικου που υπάγεται στη Δημοτική Ενότητα Αμφιλοχίας του Δήμου Αμφιλοχίας και σύμφωνα με την απογραφή του 2011 έχει πληθυσμό 71 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Κόμμα Εβραϊκής Πολιτικής Ενώσεως

Το **Κόμμα Εβραϊκής Πολιτικής Ενώσεως** ήταν πολιτικό κόμμα στην Ελλάδα. Έδρασε κατά το δεύτερο μισό της δεκαετίας του 1920. Στις βουλευτικές εκλογές του 1926 κέρδισε το 0.6% των ψήφων και 2 έδρες. Ωστόσο, αυτή ήταν η μόνη αναμέτρηση στην οποία συμμετείχε.

## Παραπομπές


Κατηγορία:Ιστορία των Εβραίων στην Ελλάδα
Κατηγορία:Πρώην πολιτικά κόμματα στην Ελλάδα
Κεχρινιά Αιτωλοακαρνανίας

Η **Κεχρινιά** είναι ημιορεινό χωριό στην Περιφερειακή Ενότητα Αιτωλοακαρνανίας με υψόμετρο 380 μέτρα.

## Γεωγραφικά - ιστορικά στοιχεία
Η Κεχρινιά βρίσκεται στις πλαγιές του όρους Πεταλά (Θύαμον), βορειοανατολικά της λίμνης Αμβρακίας σε απόσταση 14,5 χλμ. ΝΑ. από την Αμφιλοχία. Πρόκειται για γραφικό χωριό με αρκετά παλιά πέτρινα σπίτια και σοκάκια του οποίου οι κάτοικοί του ασχολούνται κυρίως με την κτηνοτροφία. Από το 2008 με πρωτοβουλία του Αγροτικού Συνεταιρισμού «Ένωση» Αγρινίου λειτουργεί σύγχρονη γαλακτοβιομηχανία. Στην περιοχή υπάρχουν σημαντικά ίχνη κατοίκησης (ερείπια κάστρου, δεξαμενή, τάφοι) από την μυκηναϊκή εποχή. Στο χωριό αναφέρονται οι περιηγητές *Leon Henzey* στο βιβλίο του "Το Όρος Όλυμπος και η Ακαρνανία" και ο συνταγματάρχης *[[Ουίλιαμ Μάρτιν Ληκ|William Martin Leake]] "*Ταξίδι στη Βόρεια Ελλάδα"  όταν επισκέφθηκαν την περιοχή (γύρω στα 1800) γράφοντας ότι συνάντησαν στη περιοχή ερείπια αρχαίων κατοικιών. Στο όρος Πεταλάς λίγο πριν το χωριό από την είσοδο της Αμφιλοχίας, βρίσκεται το μη επισκέψιμο σπήλαιο "Πουρνάρια" και στο δρόμο προς τον οικισμό Κάναλος το σπήλαιο "Σπιρτούλη". Η περιοχή είναι γνωστή για τα ονομαστά "Άγρια Άλογα του Πεταλά", τα οποία ζουν ελεύθερα σε πολυπληθείς αγέλες και θεωρείται ότι ανήκουν σε σπάνια ράτσα της οροσειράς της Πίνδου.

### Η αρχαία Μπελιχρηνιάσσα
μικρογραφία|273x273εσ|Ο Άγιος Ιωάννης της Κεχρινιάς.
Η αρχαία πόλη της Μπελιχρηνιάσσας βρίσκεται νοτιοανατολικά του χωριού προς τον οικισμό Κάναλος. Θεωρείται, σύμφωνα με ορισμένους, ως μία από τις πέντε πόλεις του αρχαίου κράτους της Αμφιλοχίας, ενώ σύμφωνα με άλλους ότι ανήκε στην αρχαία χώρα των Αγραίων. Έχουν βρεθεί τείχη αρχαίου κάστρου, μία αρχαία κυκλική δεξαμενή καθώς και αρκετοί μυκηναϊκοί τάφοι. Οι πιο σημαντικοί είναι στη τοποθεσία "Μέγα Βουνί", όπου βρέθηκε θολωτός τάφος που χρονολογείται μεταξύ 1400 - 1100 π.Χ. καθώς και αυτός σε έργα της επαρχιακής οδού Κεχρινιά - Λεπενού που πιθανολογείται ότι εκεί πρέπει να βρισκόταν το νεκροταφείο της αρχαίας  πόλης.

## Διοικητικά στοιχεία
Επίσημα αναφέρεται το 1836 να προσαρτάται στον τότε δήμο Αμβρακίας. Το 1912 με το ΦΕΚ 261Α - 31/08/1912 συστήνεται κοινότητας Κεχρινιάς και ο οικισμός ορίζεται έδρα της. Σύμφωνα με το σχέδιο Καλλικράτης, μαζί με τους οικισμούς Μακρυχώρια, Κομποθέκλα, Κάναλος, Άγιοι Θεόδωροι και Φαλαγγιάς αποτελούν την Τοπική Κοινότητα Κεχρινιάς που ανήκει στη Δημοτική Ενότητα Αμφιλοχίας του Δήμου Αμφιλοχίας και σύμφωνα με την απογραφή του 2011 ως κοινότητα έχει πληθυσμό 762 κατοίκους, ενώ ως οικισμός  488.

Στην τελευταία απογραφή του 2021 η Δημοτική Κοινότητα της Κεχρινιάς έχει  πληθυσμό 526 κατοίκους.

## Προσωπικότητες
* Γιώργος Μασούρας: ποδοσφαιριστής

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Ξηρολίβαδο Αιτωλοακαρνανίας

*Για συνώνυμο οικισμό στην Ελλάδα δείτε το λήμμα: [[Ξηρολίβαδο Ημαθίας]]*

Το **Ξηρολίβαδο** ή **Ξηρολείβαδο** είναι ημιορεινό χωριό της Περιφερειακής Ενότητας Αιτωλοακαρνανίας με υψόμετρο 260 μέτρα. Είναι κτισμένο στα βόρεια της Αιτωλοακαρνανίας, ανατολικά του Αμβρακικού κόλπου και σε απόσταση 16,5 χλμ. Β.-ΒΑ. της Αμφιλοχίας. Ως οικισμός αναφέρεται πρώτη φορά το 1928 με το όνομα *Ξηρολείβαδον* να προσαρτάται στην τότε κοινότητα Πατιοπούλου. Σύμφωνα με το σχέδιο Καλλικράτης ανήκει στην Τοπική Κοινότητα Ανοιξιάτικου που υπάγεται στη Δημοτική Ενότητα Αμφιλοχίας του Δήμου Αμφιλοχίας και σύμφωνα με την απογραφή του 2011 έχει πληθυσμό 67 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Εβραϊκό Μουσείο Ρόδου

Το **Εβραϊκό Μουσείο της Ρόδου** είναι μουσείο στο νησί της Ρόδου, στην ανατολική Ελλάδα. Το μουσείο ιδρύθηκε από τον Άρον Χάσον το 1997. Σκοπός του μουσείου είναι η διατήρηση της ιστορίας και πολιτισμού της εβραϊκής κοινότητας της Ρόδου. Το μουσείο βρίσκεται δίπλα στην Συναγωγή Καχάλ Σαλόμ. Η συναγωγή Κάχαλ Σαλόμ είναι η παλαιότερη συναγωγή της Ελλάδας. Το μουσείο καλύπτει έξι δωμάτια, τα οποία προηγουμένως χρησιμοποιήθηκαν ως γυναικωνίτες της συναγωγής. 

## Παραπομπές


## Βιβλιογραφία
* Porat-Noy, Zvi, Chief Editor.  "The Jewish World, Yearbook for Jewish Communities and Organizations". Ramat-Gan, Israel. Έκδοση 1999, σελ. 11.
* "Erensia Sefardi"; Dr. Albert de Vidas, Editor. Fairfield, Connecticut; Τόμος 6, No. 1, Χειμώνας, έκδοση 1998, σελ. 7.
* "Ke Haber?" Newsletter; The Rhodes Jewish Historical Foundation. Λος Άντζελες, Καλιφόρνια.  Χειμώνας 1998/1999.

## Εξωτερικοί σύνδεσμοι
* 
* Εικονική ξενάγηση στην ιστορία των Εβραίων: Ελλάδα

Κατηγορία:Μουσεία στη Ρόδο
Ροδος
Harvester of Sorrow

Το "**Harvester of Sorrow**" είναι ένα τραγούδι του αμερικανικού heavy metal συγκροτήματος Metallica, το οποίο συμπεριλήφθηκε στον τέταρτο δίσκο τους, *[[...And Justice for All]]*, του 1988. Την ίδια χρονιά κυκλοφόρησε και ως single, το πρώτο από τα συνολικά τρία αυτού του δίσκου. Το single σημείωσε εισπρακτική επιτυχία, φτάνοντας στο νούμερο 11 των ισπανικών charts  και στο νούμερο 19 των ιρλανδικών. Ενώ στα βρετανικά charts, έφτασε έως και το νούμερο 20. Το κομμάτι, επίσης, έχει υποστεί διασκευές, με τη δημοφιλέστερη ίσως αυτή των Apocalyptica.

## Παραπομπές


## Εξωτερικοί σύνδεσμοι
* Harvester of Sorrow στο AZLyrics.com

Κατηγορία:Τραγούδια του 1988
Κατηγορία:Singles του 1988
Κατηγορία:Τραγούδια των Metallica
Κατηγορία:Singles της Elektra Records
Κατερίνα Καρνάρου

Η **Κατερίνα Καρνάρου** (Γρύλλος Ηλείας, 25 Ιουλίου 1905 - 29 Οκτωβρίου 2020) ήταν Ελληνίδα υπεραιωνόβια, ο 5ος επιβεβαιωμένα γηραιότερος εν ζωή άνθρωπος στον κόσμο (πριν από τον θάνατό της), ο γηραιότερος ψηφοφόρος της ανθρωπότητας και η γηραιότερη Ελληνίδα όλων των εποχών.

Υποστήριζε ότι είχε γεννηθεί στην Μούντριζα Ηλείας (σημερινός Γρύλλος). Το γεγονός ότι το 1933 παντρεύτηκε τον Σοφοκλή Καρνάρο σύμφωνα με τα αρχεία του Δημαρχείου αποδεικνύει την ηλικία της. Στα Κρέστενα απέκτησε τέσσερα τέκνα. Είχε επτά εγγόνια, οκτώ δισέγγονα και δύο τρισέγγονα. Ήταν εύρωστη για την ηλικία της, περπατούσε, ενώ είχε κάνει και μια χειρουργική επέμβαση στα πόδια το 2018. Είχε μεγάλη πνευματική διαύγεια. Το 2019 ψήφισε στις ελληνικές βουλευτικές εκλογές και έγινε εκ των γηραιοτέρων ψηφοφόρων παγκοσμίως.

Στις 25 Ιουλίου 2020 έκλεισε τα 115 της χρόνια, ηλικία-ρεκόρ στην Ελλάδα.

Απεβίωσε στις 29 Οκτωβρίου 2020 σε ηλικία 115 ετών και 96 ημερών καταρρίπτοντας κάθε ρεκόρ στην Ελλάδα αφού ήταν το πέμπτο μεγαλύτερο επιβεβαιωμένο εν ζωή πρόσωπο στον κόσμο και το 53ο που υπήρξε ποτέ.

## Παραπομπές


Κατηγορία:Υπεραιωνόβιοι
Έκτωρ Όστερχελντ

Ο **Έκτωρ Όστερχελντ** (**Hector German Oesterheld** ή και **HGO**,  Μπουένος Άιρες, 23 Ιουλίου 1919 – 1977 ή 1979 (εξαφανίσθηκε, θεωρείται νεκρός έκτοτε) ήταν Αργεντινός δημοσιογράφος, συγγραφέας και δημιουργός κόμικς. Είναι αναγνωρισμένος ως μία κορυφαία φυσιογνωμία των γραμμάτων και πρωτοπόρος καλλιτέχνης των εικονογραφημένων εκδόσεων της χώρας του Με το έργο του στηλίτευσε κάθε μορφής καταπίεση που υπέστη η Αργεντινή από το 1955 έως το 1983, λόγω των δικτατορικών της καθεστώτων. Επίσης ήταν πολέμιος του Καπιταλισμού, της Αποικιοκρατίας και του Ιμπεριαλισμού.

Μετά το θάνατο του Τσε Γκεβάρα (1967) ο Όστερχελντ δημιούργησε το ομώνυμο, βιογραφικό κόμικ αφιερωμένο στον Αργεντινό επαναστάτη (*La Vida del Che*, 1968) το οποίο απαγόρευσε η χούντα που κυβερνούσε τη χώρα εκείνη την εποχή. Αίσθηση επίσης προκάλεσε μία ακόμη δημιουργία του, το κόμικ El Eternauta (1957 – 1959), σε σχέδιο Φρανσίσκο Σολάνο Λόπεζ που θεωρείται από τα κορυφαία του είδους όλων των εποχών. Συνεργάσθηκε με άλλους γνωστούς δημιουργούς όπως οι Ούγκο Πρατ, Julio Schiaffino κ.α. Κατά τη διάρκεια της δικτατορίας του στρατηγού Βιντέλα, ο Οστερχελντ και οι τέσσερις κόρες του, που είχε αποκτήσει με τη σύζυγό του Έλσα (1925 – 2015), εντάχθηκαν στο Αριστερής κατεύθυνσης αντιστασιακό δίκτυο *Montoneros*, μπαίνοντας έτσι στο στόχαστρο των διωκτικών αρχών. Παρότι κρυβόταν, συνεχίζοντας το συγγραφικό του έργο, τελικά ο Όστερχελντ απήχθη από αγνώστους και έκτοτε εξαφανίσθηκε, θεωρούμενος νεκρός. Την ίδια τύχη είχαν τόσο οι κόρες όσο και οι γαμπροί του. Η μόνη που απέφυγε το μοιραίο ήταν η σύζυγός του, μετέπειτα ένθερμη ακτιβίστρια. Το έργο του Έκτωρ Όστερχελντ επηρέασε πολλούς κατοπινούς δημιουργούς στον τομέα της λογοτεχνίας και των κόμικς.
## Παραπομπές


Κατηγορία:Αργεντινοί συγγραφείς
Κατηγορία:Αργεντινοί δημιουργοί κόμικς
Φρούριο του Αβρανλό

Το **Φρούριο του Αβρανλό** ( ) είναι μεγαλιθική κατασκευή που βρίσκεται 0,5 χιλιόμετρο βορειοδυτικά του ομώνυμου χωριού, στο Δήμο Τσάλκα του μχάρε Κβέμο Κάρτλι της Γεωργίας. Πρόκειται για Κυκλώπεια οχύρωση που χτίστηκε με τεχνική ξερολιθιάς κατά το τελευταίο τέταρτο της 1ης χιλιετίας π.Χ. Βρίσκεται στην αριστερή όχθη του ποταμού Κτσία, σε υψόμετρο 1640 μ. από την επιφάνεια της θάλασσας.  

## Ιστορία
Αυτή η περιοχή του Αβρανλό αναφέρθηκε για πρώτη φορά το 1691, επί βασιλείας του Ηράκλειου Α' του Καχετί.

Μεταξύ των αρχαίων δομών υπάρχουν κατασκευές της φεουδαρχικής και της μεσαιωνικής περιόδου: εκκλησίες, το μοναστήρι του Άμπιμπος και μία επιτύμβια επιγραφή του 7ου-8ου αιώνα.

Το 1828-29, οι Έλληνες που αναγκάστηκαν να μεταναστεύσουν στην περιοχή από τους Οθωμανούς αναφέρονταν στο Αβρανλό που σημαίνει Σύμπαν.

Το 2006 έγιναν αρχαιολογικές ανασκαφές στα γειτονικά χωράφια, βόρεια του μεγαλιθικού φρουρίου, που αποκάλυψαν έναν αρχαίο οικισμό, που μοιάζει του πολιτισμού των Κούρα-Αράξης, και μία νεκρόπολη που χρονολογούνται από τον 12ο ή τον 11ο αιώνα π.Χ. 

Το 2007 το φρούριο αναγνωρίστηκε ως Αμετακίνητο Μνημείο Πολιτιστικής Κληρονομιάς της Γεωργίας. 

## Περιγραφή
Το μεγαλιθικό συγκρότημα είναι διατεταγμένο σε τρία επίπεδα που βλέπουν στο φαράγγι του ποταμού.  

**Πρώτο επίπεδο:** το χαμηλότερο επίπεδο, στη βάση του βουνού, αποτελείται από ένα ημικυκλικό τείχος μήκους ~80 μέτρων που φτάνει σε ύψος τα 3-4 μέτρα και σε πάχος τα 4,5 μ. Έχει μία μοναδική πύλη, ύψους 1,9 μ. και πλάτους 1,75 μ., που είναι στεγασμένη με μονολιθική οροφή μήκους 2,2 μ. και πλάτους 1,8 μ. Διάσπαρτοι ολόγυρα υπάρχουν μεγάλοι λίθοι. Ανάμεσα στο τείχος και το βουνό υπάρχει μια μικρή μεσαιωνική Χριστιανική εκκλησία και αρκετά κοντινά σπήλαια, που συλλογικά αναφέρονται ως *Μοναστήρι του Άμπιμπος*. 

Το δεύτερο και το τρίτο επίπεδο είναι αυθεντικές «κυκλώπειες» δομές, που χαρακτηρίζονται από μεγάλους λίθους, τοιχοποιία από ξερολιθιά και ασυνήθιστο τρόπο διάταξης.  

**Δεύτερο επίπεδο:** περιβάλλεται από ορθογώνιο τείχος με αρκετά μέτρα μήκος και πλάτος. Προοριζόταν για γεωργικές καλλιέργειες. 

**Τρίτο επίπεδο:** βρίσκεται στην κορυφή του βουνού. Έχει ορθογώνια περίμετρο, μήκους 25 μ. και πλάτους 18 μ. Τα τείχη έχουν πάχος 3-4 μ. Το οικοδόμημα έχει υποστεί σοβαρές ζημιές και πολλά μέρη του είναι κατεστραμμένα.
## Παραπομπές


Κατηγορία:Προϊστορική Γεωργία
Κατηγορία:Κάστρα στη Γεωργία
Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Σκρέικο Αιτωλοακαρνανίας

Το **Σκρέικο** είναι ημιορεινό χωριό της Περιφερειακής Ενότητας Αιτωλοακαρνανίας με υψόμετρο 485 μέτρα, το οποίο βρίσκεται προς τα βόρεια όρια της Αιτωλοακαρνανίας με την Περιφερειακή Ενότητα Άρτας. Είναι κτισμένο ανατολικά του Αμβρακικού κόλπου και σε απόσταση 18 χλμ. Β.-ΒΑ. από την Αμφιλοχία. Ως οικισμός αναφέρεται επίσημα για πρώτη φορά το 1991 να προσαρτάται στην τότε κοινότητα Ανοιξιάτικου. Σύμφωνα με το σχέδιο Καλλικράτης ανήκει στην Τοπική Κοινότητα Ανοιξιάτικου που υπάγεται στη Δημοτική Ενότητα Αμφιλοχίας του Δήμου Αμφιλοχίας και σύμφωνα με την απογραφή του 2011 έχει πληθυσμό 53 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Λουίζα της Πρωσίας (1808-1870)

Η **Λουίζα** (γερμ. *Louise von Preußen*, 1 Φεβρουαρίου 1808 - 6 Δεκεμβρίου 1870) του Οίκου των Χοεντσόλλερν ήταν πριγκίπισσα της Πρωσίας και μετέπειτα πριγκίπισσα της Ολλανδίας.

## Βιογραφία
Η *Λουίζα Αυγούστα Βιλελμίνη Αμαλία* γεννήθηκε την 1η Φεβρουαρίου 1808 στο Καίνιγκσμπεργκ ή το Βερολίνο, και ήταν το ένατο παιδί και η τέταρτη κόρη του Φρειδερίκου Γουλιέλμου Γ΄ της Πρωσίας και της Λουίζας, κόρης του Καρόλου Β΄ του Μεκλεμβούργου-Στρέλιτς.

Η Λουίζα δεχόταν συχνές επισκέψεις από τον Φρειδερίκο των Κάτω Χωρών στο Βερολίνο κατά την παιδική τους ηλικία. Αρραβωνιάστηκαν το 1823 και παντρεύτηκαν στις 21 Μαΐου 1825 στο Βερολίνο. Η Λουίζα και ο Φρειδερίκος έζησαν στη Χάγη και από το 1838 στο Βάσσενααρ.

Η Λουίζα δεν διαδραμάτισε κυρίαρχο δημόσιο ρόλο, αλλά μοιράστηκε την πεντακάθαρη φήμη του συζύγου της στα μάτια της κοινής γνώμης. Περιγράφεται ως άτομο που είχε στενή σχέση με τα μέλη οικογένειά της, τα οποία επισκεπτόταν συχνά. Η αλληλογραφία της με τα παιδιά και τους συγγενείς της θεωρείται πολύτιμη πηγή σύγχρονου δικαστικού βίου στην Ολλανδία, τη Σουηδία και τη Ρωσία.

Παρόλο που δεν υπάρχουν πληροφορίες σχετικά με το αν προσπάθησε να συμμετάσχει στην πολιτική ή όχι, ήταν έντονα προ-πρωσική και οι απόψεις της προκάλεσαν σύγκρουση μεταξύ της και της βασίλισσας Σοφίας κατά τη διάρκεια του Γαλλοπρωσικού πολέμου του 1870.

Το 1869 ίδρυσε ένα φιλανθρωπικό ίδρυμα για τα ορφανά, το *"Luisestiftelsen"* (*Ίδρυμα Λουίζα*). Πέθανε στις 6 Δεκεμβρίου 1870 σε ηλικία 62 ετών στο Βάσσενααρ.

## Οικογένεια
To 1825 στο Βερολίνο η Λουίζα παντρεύτηκε το Φρειδερίκο των Κάτω Χωρών. Μαζί απέκτησαν 4 παιδιά:
*Λουίζα (1828 - 1871), παντρεύτηκε τον Κάρολο ΙΕ΄ της Σουηδίας. Απέκτησαν 2 παιδιά.
*Γουλιέλμος *Φρειδερίκος* Νικόλαος Κάρολος (1833 - 1834).
**Γουλιέλμος* Φρειδερίκος Νικόλαος Αλβέρτος (1836 - 1846).
*Μαρία (1841 - 1910), παντρεύτηκε το Γουλιέλμο του Βηντ. Απέκτησαν 6 παιδιά.

## Πρόγονοι


## Παραπομπές σε πηγές

Κατηγορία:Οίκος των Χοεντσόλερν
Κατηγορία:Οίκος της Οράγγης-Νάσσαου
Κατηγορία:Πρώσοι ευγενείς
Κατηγορία:Πριγκίπισσες της Πρωσίας
Κατηγορία:Πριγκίπισσες της Ολλανδίας
Ρένος Πρέντζας

Ο **Ρένος Πρέντζας** ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας την περίοδο 1991-1996 εκλεγμένος με την ΕΔΕΚ.

## Βιογραφικά Στοιχεία
Ο Ρένος Πρέντζας γεννήθηκε στη Λάρνακα το 1945. Ομιλούσε, πέρα από την ελληνική, την αγγλική γλώσσα. Σπούδασε ιστορία και αρχαιολογία στο Εθνικό και Καποδιστριακό Πανεπιστήμιο Αθηνών. Εργάστηκε ως εκπαιδευτικός, δημοσιογράφος και συνδικαλιστής.

Απεβίωσε στις 20 Νοεμβρίου 1998.

## Πολιτική διαδρομή
Την περίοδο 1974-1997 διετέλεσε μέλος του Πολιτικού Γραφείου της ΕΔΕΚ. Την περίοδο 1982-1997 διετέλεσε Γενικός Γραμματέας της Δημοκρατικής Εργατικής Ομοσπονδίας Κύπρου (ΔΕΟΚ).

Εξελέγη βουλευτής στις Βουλευτικές εκλογές του 1991 στην Εκλογική Περιφέρεια Λευκωσίας με την ΕΔΕΚ για την ΣΤ΄ Κοινοβουλευτική Περίοδο.

## Παραπομπές


## Πηγές
* 
* 
* 

Κατηγορία:Βουλευτές εκλεγμένοι με το Κίνημα Σοσιαλδημοκρατών-ΕΔΕΚ
Κατηγορία:Βουλευτές Λευκωσίας
Κατηγορία:Κύπριοι εκπαιδευτικοί
Κατηγορία:Κύπριοι δημοσιογράφοι
Κατηγορία:Κύπριοι συνδικαλιστές
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Θάσος Σοφοκλέους

Ο **Θάσος Σοφοκλέους** (1932 - 2023) ήταν Ελληνοκύπριος πολιτικός και μέλος της ΕΟΚΑ. Διετέλεσε βουλευτής στην Εκλογική Περιφέρεια Λευκωσίας την περίοδο 1993-1996 εκλεγμένος με τον ΔΗΣΥ.

## Βιογραφικά Στοιχεία
Ο Θάσος Σοφοκλέους γεννήθηκε στην Κυθρέα το 1932. Πέρα από την ελληνική, ήταν γνώστης και της αγγλικής γλώσσας. Απέκτησε πτυχίο μαθηματικών. Στη συνέχεια απέκτησε μεταπτυχιακό στην εκπαιδευτική διοίκηση και επιθεώρηση και εργάστηκε ως εκπαιδευτικός.

## Πολιτική διαδρομή
Συμμετείχε στις Βουλευτικές εκλογές του 1991 στην Εκλογική Περιφέρεια Λευκωσίας με τον ΔΗΣΥ αλλά δεν εξελέγη. Ωστόσο, επειδή το 1993 ο βουλευτής εκλογικής περιφέρειας Λευκωσίας του ΔΗΣΥ, Ιωάννης Κασουλίδης, διορίστηκε Κυβερνητικός Εκπρόσωπος στην κυβέρνηση Γλαύκου Κληρίδη, καθήκοντα βουλευτής ανέλαβε ο Θάσος Σοφοκλέους στις 4 Μαρτίου 1993 ως ο επόμενος επιλαχών, για την ΣΤ΄ Κοινοβουλευτική Περίοδο.

## Παραπομπές


## Πηγές
* 

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Λευκωσίας
Κατηγορία:Κύπριοι εκπαιδευτικοί
Κατηγορία:Κύπριοι αγωνιστές του 1955-59
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Λεόντιος Ιεροδιακόνου

Ο **Λεόντιος Ιεροδιακόνου** είναι Ελληνοκύπριος πολιτικός. Διετέλεσε Υπουργός Συγκοινωνιών και Έργων και βουλευτής στην Εκλογική Περιφέρεια Λευκωσίας την περίοδο 1976-1996.

## Βιογραφικά Στοιχεία
Ο Λεόντιος Ιεροδιακόνου γεννήθηκε στην Λευκωσία το 1941. Ομιλεί, πέρα από την ελληνική, την αγγλική και τη σουηδική γλώσσα. Απέκτησε πτυχίο και διδακτορικό στις πολιτικές και κοινωνικές επιστήμες. Εργαζόταν ως διευθυντής και διευθύνων σύμβουλος ιδιωτικής εταιρείας.

## Πολιτική διαδρομή
Εξελέγη για πρώτη φορά βουλευτής στις Βουλευτικές εκλογές 1976 στην Εκλογική Περιφέρεια Λευκωσίας με την Δημοκρατική Παράταξη (μετέπειτα ΔΗΚΟ) για την Γ΄ Κοινοβουλευτική Περίοδο. Την περίοδο 1976-1977 διετέλεσε γραμματέας και κοσμήτορας της Βουλής των Αντιπροσώπων. Το 1977 αποσύρθηκε από τον κοινοβουλευτική ομάδα του ΔΗΚΟ. Το 1980 προσχώρησε στον Δημοκρατικό Συναγερμό.

Επανεξελέγη στις βουλευτικές εκλογές του 1981 με τον Δημοκρατικό Συναγερμό για την Δ΄ Κοινοβουλευτική Περίοδο. Ακολούθως επανεξελέγη στις βουλευτικές εκλογές του 1985 για την Ε΄ Κοινοβουλευτική Περίοδο και στις βουλευτικές εκλογές του 1991 για την ΣΤ΄ Κοινοβουλευτική Περίοδο.

Στις 9 Απριλίου 1997 διορίστηκε Υπουργός Συγκοινωνιών και Έργων στην κυβέρνηση Γλαύκου Κληρίδη 1993, θέση στην οποία παρέμεινε και στην Κυβέρνηση Γλαύκου Κληρίδη 1998, έως τις 24 Αυγούστου 1999.

## Παραπομπές

## Πηγές
*

|-

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Λευκωσίας
Κατηγορία:Υπουργοί Συγκοινωνιών και Έργων (Κύπρος)
Κατηγορία:Κυβέρνηση Γλαύκου Κληρίδη 1993
Κατηγορία:Βουλευτές Γ΄ Κοινοβουλευτικής Περιόδου (Κύπρος)
Κατηγορία:Βουλευτές Δ΄ Κοινοβουλευτικής Περιόδου (Κύπρος)
Κατηγορία:Βουλευτές Ε΄ Κοινοβουλευτικής Περιόδου (Κύπρος)
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Κίμων Παναγίδης

Ο **Κίμων Παναγίδης** ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με το ΔΗΚΟ την περίοδο 1976-1996.

## Βιογραφικά Στοιχεία
Ο Κίμων Παναγίδης γεννήθηκε στη Συλίκου στις 22 Φεβρουαρίου 1931. Ομιλούσε, πέρα από την ελληνική, την αγγλική γλώσσα. Απέκτησε πτυχίο νομικής και εργαζόταν ως Γενικός διευθυντής ιδιωτικής εταιρείας.

Απεβίωσε στις 14 Σεπτεμβρίου 2013.

## Πολιτική διαδρομή
Εξελέγη για πρώτη φορά βουλευτής στις Βουλευτικές εκλογές 1976 στην Εκλογική Περιφέρεια Λευκωσίας με την Δημοκρατική Παράταξη (μετέπειτα ΔΗΚΟ) για την Γ΄ Κοινοβουλευτική Περίοδο. Επανεξελέγη στις βουλευτικές εκλογές του 1981 για την Δ΄ Κοινοβουλευτική Περίοδο, στις βουλευτικές εκλογές του 1985 για την Ε΄ Κοινοβουλευτική Περίοδο και στις βουλευτικές εκλογές του 1991 για την ΣΤ΄ Κοινοβουλευτική Περίοδο. Την περίοδο 1977-1981 διετέλεσε γραμματέας και κοσμήτορας της Βουλής των Αντιπροσώπων. Την περίοδο 1981-1991 διετέλεσε πρόεδρος της Κοινοβουλευτικής Επιτροπής Εμπορίου και Βιομηχανίας. Επιπλέον, διετέλεσε αναπληρωτής κοινοβουλευτικός εκπρόσωπος του ΔΗΚΟ.

## Παραπομπές


## Πηγές
* 

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Λεμεσού
Κατηγορία:Κύπριοι δικηγόροι
Κατηγορία:Βουλευτές Γ΄ Κοινοβουλευτικής Περιόδου (Κύπρος)
Κατηγορία:Βουλευτές Δ΄ Κοινοβουλευτικής Περιόδου (Κύπρος)
Κατηγορία:Βουλευτές Ε΄ Κοινοβουλευτικής Περιόδου (Κύπρος)
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Διοργανώσεις Ε.Π.Σ. Λέσβου 2018–19

Για την **περίοδο 2018–19**, η Ένωση Ποδοσφαιρικών Σωματείων Λέσβου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Λέσβου.

Η πρωταθλήτρια της ΕΠΣ Λέσβου έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Λέσβου, αποκτά το δικαίωμα συμμετοχής στο Κύπελλο Ελλάδας.

## Πρωτάθλημα

Η δομή του πρωταθλήματος της Ε.Π.Σ. Λέσβου είναι η εξής:

* Πρωτάθλημα Λέσβου
** Α΄ Κατηγορία
** Β΄ Κατηγορία
* Πρωτάθλημα Λήμνου
** Α1 Κατηγορία



### Πρωτάθλημα Λέσβου

#### Α΄ Κατηγορία
Στην Α κατηγορία συμμετείχαν 17 ομάδες. Στην πρώτη φάση του πρωταθλήματος χωρίστηκαν σε δυο ομίλους. Οι τέσσερεις πρώτοι κάθε ομίλου στη δεύτερη φάση σχημάτισαν νέο όμιλο 8 ομάδων για την  ανάδειξη του πρωταθλητή. Οι υπόλοιπες ομάδες (από την 5η θέση και κάτω στους ομίλους της πρώτης φάσης) σχημάτισαν όμιλο των 9 μάδων για τις θέσεις του υποβιβασμού. Την πρώτη θέση κατέκτησε ο Όλυμπος Αγιάσου που στη συνέχεια επικράτησε και στους τελικούς του πρωταθλήματος ΕΠΣΛ επί του πρωταθλητή Λήμνου. Ο Όλυμπος , πάντως, ανακοίνωσε οτι δε θα συμμετάσχει στο πρωτάθλημα της Γ΄ Εθνικής Ερασιτεχνικής κατηγορίας. Τρεις ομάδες υποβιβάζονται στη Β και η 14η (6η στον όμιλο υποβιβασμού της Β φάσης θα έδινε αγώνα μπαράζ με τη 2η της Β κατηγορίας.

##### Πρώτη Φάση

Πηγή: ΕΠΣ Λέσβου

Πηγή: ΕΠΣ Λέσβου

##### Δεύτερη Φάση

Πηγή: ΕΠΣ Λέσβου

Πηγή: ΕΠΣ Λέσβου

Ο Παλλεσβιακός στον αγώνα μπαράζ με τον ΕΜΑΣ Φίλια , 2ο στη Β κατηγορία , ηττήθηκε 0-3 και υποβιβάστηκε.

#### Β΄ Κατηγορία
Στη Β κατηγορία συμμετείχαν 15 συνολικά ομάδες σε έναν όμιλο. Η πρωταθλήτρια ανέρχεται στην Α κατηγορία και η δεύτερη στη βαθμολογία δίνει αγώνα διαβάθμισης με την 14η ομάδα της ενιαίας κατάταξης της Α κατηγορίας.

Πηγή: ΕΠΣ Λέσβου

### Πρωτάθλημα Λήμνου

#### Α1 Κατηγορία Λήμνου
Οι 12 σύλλογοι που συμμετείχαν (δε δήλωσε συμμετοχή ο Αητός Πλάκας Παναγιάς) αγωνίστηκαν σε πρωτάθλημα δυο γύρων.

Πηγή: ΕΠΣ Λέσβου

##### Play Off
Στα Play Off την πρώτη θέση κατέκτησε η Ηφαιστία Κοντοπουλίου. Οι ομάδες ξεκίνησαν με μπόνους  τους μισούς βαθμούς που συγκέντρωσαν στην κανονική περίοδο καθώς και βαθμούς ανάλογα με τη θέση που τερμάτισαν

Πηγή: ΕΠΣ Λέσβου

### Τελικός Πρωταθλήματος ΕΠΣ Λέσβου
Στους δυο τελικούς αγώνες ο πρωταθλητής Λέσβου Όλυμπος Αγιάσου επικράτησε της πρωταθλήτριας Λήμνου Ηφαιστίας Κοντοπουλίου. Ο Όλυμπος δε δήλωσε συμμετοχή στη Γ΄ Εθνική και αγωνίστηκε εκ νέου στο τοπικό πρωτάθλημα.

* Ηφαιστία - Όλυμπος 1-0
* Όλυμπος - Ηφαιστία 2-0



## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Λέσβου. 

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Λέσβου
Κατηγορία:Εγχώρια ποδοσφαιρικά πρωταθλήματα 2018–2019
Κατηγορία:Εγχώρια ποδοσφαιρικά κύπελλα 2018-2019
Ελένη Κρίτα

Η **Ελένη Κρίτα** (1959) είναι Ελληνίδα ηθοποιός.

## Βιογραφικό
Έκανε την πρώτη της τηλεοπτική εμφάνιση το 1984 στη σειρά "Ένας συγγραφέας ζητάει πρόσωπα". Ακολούθησαν κι άλλες τηλεοπτικές παραγωγές τη δεκαετία του 1980 στην κρατική τηλεόραση μεταξύ των οποίων: "Υπερμνησία" το 1984, "Η ζωή του Αττίκ" το 1985 και "Ο θάνατος του Τιμόθεου Κώνστα" το 1987. Παράλληλα με τις τηλεοπτικές της συμμετοχές την περίοδο αυτή έλαβε μέρος και σε 10 βιντεοταινίες άλλοτε με πρωταγωνιστικούς και άλλοτε με μικρότερους ρόλους. 

Έγινε ευρύτερα γνωστή το 2005 με τη συμμετοχή της στην κωμική σειρά του Γιώργου Καπουτζίδη "Στο Παρά Πέντε στο ρόλο της Μαριλένας Δορκοφίκη. Η σειρά θεωρείται μία από τις πιο επιτυχημένες της ελληνικής τηλεόρασης σημειώνοντας μεγάλη επιτυχία μέχρι και σήμερα. Μετά τη συμμετοχή της στο "Παρά Πέντε" ακολούθησαν συμμετοχές σε διάφορες σειρές όπως "Safe Sex TV Stories", "Απόστολος και Μόνος", "Super Μπαμπάς", "Γιούγκερμαν" και "Αληθινοί Έρωτες". Από το 2008 μέχρι το 2010 είχε ένα από τους πρωταγωνιστικούς ρόλους στην κωμική σειρά "Η Πολυκατοικία" με την συμμετοχή της να ξεκινά στα μέσα του πρώτου κύκλου και να ολοκληρώνεται λίγο πριν το τέλος του δεύτερου. Το 2018 είχε μια guest εμφάνιση στη σειρά ‘’Παρθένα Ζωή’’ , εκεί υποδύθηκε μια μοναχή που είχε εγκαταλείψει τα παιδιά της από ανάγκη και τα ξανά συνάντησε μετά από δεκαετιες. Τη σεζόν 2018-2019 πρωταγωνίστησε στην καθημερινή κωμική σειρά "Όσο Έχω Εσένα". Τέλος, το 2021, έπαιξε για λίγα επεισόδια στην δραματική σειρά του Alpha, "Αγγελική". Τη σεζόν 2022-2023 έπαιξε στη σειρά "Η Δική Μας Οικογένεια" στο OPEN, στον ρόλο της Ευδοκίας. Τη σεζόν 2024-2025 πρωταγωνιστεί στη σειρά "VIΠ Καλά Γεράματα" στο ΑΝΤ1, στον ρόλο της Φιλαρέτης.

## Παραπομπές


Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Πηγαδάκι Αιτωλοακαρνανίας

*Για συνώνυμους οικισμούς στην Ελλάδα δείτε το λήμμα: [[Πηγαδάκι (αποσαφήνιση)]]* 

Το **Πηγαδάκι** είναι παράλιο χωριό στην Περιφερειακή Ενότητα Αιτωλοακαρνανίας με υψόμετρο 20 μέτρα, το οποίο βρίσκεται στα βόρεια της Αιτωλοακαρνανίας σε απόσταση 5 χλμ. ΒΔ. από την Αμφιλοχία. Είναι κτισμένος στα παράλια του Αμβρακικού κόλπου, ενώ μέσα από το χωριό περνάει η ΕΟ Αμφιλοχίας - Λευκάδας. Ως οικισμός αναφέρεται επίσημα για πρώτη φορά το 1981 να προσαρτάται στην τότε κοινότητα Σπάρτου. Σύμφωνα με το σχέδιο Καλλικράτης, μαζί με το Σπάρτο και τα Τρία Αλώνια αποτελούν την Τοπική Κοινότητα Σπάρτου που ανήκει στη Δημοτική Ενότητα Αμφιλοχίας του Δήμου Αμφιλοχίας και σύμφωνα με την απογραφή του 2011  έχει πληθυσμό 40 κατοίκους. Με την απογραφή του 2001 είχε 616 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Πηγαδάκι (αποσαφήνιση)

Με το όνομα **Πηγαδάκι** αναφέρονται στην Ελλάδα οι παρακάτω οικισμοί:

* Πηγαδάκι Αιτωλοακαρνανίας
* Πηγαδάκι Αρκαδίας
* Πηγαδάκι Χαλκιδικής

Κατηγορία:Αποσαφηνίσεις ελληνικών τοπωνυμίων
Ιωάννης Ιωαννίδης (Κύπριος βουλευτής)

Ο **Ιωάννης Ιωαννίδης** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με το ΔΗΚΟ.

## Βιογραφικά Στοιχεία
Ο Ιωάννης Ιωαννίδης γεννήθηκε στο Κοιλάνι στις 1934. Ομιλεί, πέρα από την ελληνική, την αγγλική γλώσσα. Απέκτησε πτυχίο ιατρικής με ειδικότητα στην παθολογία και στην καρδιολογία. Εργαζόταν ως παθολόγος-καρδιολόγος.

## Πολιτική διαδρομή
Εξελέγη βουλευτής στις Βουλευτικές εκλογές 1985 στην Εκλογική Περιφέρεια Λεμεσού με το Δημοκρατικό Κόμμα για την Ε΄ Κοινοβουλευτική Περίοδο. Διεκδίκησε επανεκλογή στις βουλευτικές εκλογές του 1991 αλλά δεν εξελέγη. Ωστόσο, επειδή το 1993 ο βουλευτής εκλογικής Περιφέρειας του ΔΗΚΟ, Ντίνος Μιχαηλίδης, διορίστηκε Υπουργός Εσωτερικών στην κυβέρνηση Γλαύκου Κληρίδη, καθήκοντα βουλευτή ανέλαβε ο Ιωάννης Ιωαννίδης στις 4 Μαρτίου 1993 ως ο πρώτος επιλαχών, για την ΣΤ΄ Κοινοβουλευτική Περίοδο.

## Παραπομπές


## Πηγές
* 

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Λεμεσού
Κατηγορία:Κύπριοι παθολόγοι
Κατηγορία:Κύπριοι καρδιολόγοι
Κατηγορία:Βουλευτές Ε΄ Κοινοβουλευτικής Περιόδου (Κύπρος)
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Γιάννης Ιωαννίδης

Με το όνομα **Γιάννης Ιωαννίδης** μπορεί να αναφέρονται οι:

* Γιάννης Ιωαννίδης (προπονητής καλαθοσφαίρισης), Έλληνας καλαθοσφαιριστής, προπονητής και πολιτικός
* Γιάννης Ιωαννίδης (συνθέτης)
* Γιάννης Ιωαννίδης (στέλεχος ΚΚΕ)
* Γιάννης Ιωαννίδης (ηθοποιός)
* Γιάννης Ιωαννίδης (πολιτικός), πολιτικός και δήμαρχος του Δήμου Δέλτα της Περιφέρειας Κεντρικής Μακεδονίας (εξελέγη το 2019)
* Ιωάννης Στ. Ιωαννίδης, εκδότης καρτ ποστάλ στα Ιωἀννινα.
* Ιωάννης Ιωαννίδης (επιστήμονας), καθηγητής Ιατρικής του πανεπιστημίου Στάνφορντ.
* Γιάννης Β. Ιωαννίδης, δημοσιογράφος και συγγραφέας.

## Δείτε ακόμη
*Ιωάννης Ιωαννίδης
Γουαϊκάτο

Ο όρος **Γουαϊκάτο** μπορεί να αναφέρεται σε: 

* Γουαϊκάτο (ποταμός), ποταμός της Νέας Ζηλανδίας.
* Πανεπιστήμιο του Γουαϊκάτο, πανεπιστήμιο της Νέας Ζηλανδίας.